Diari Oficial de la Generalitat Valenciana


Sumari del DOGV 7176, del 19-12-2013 (2013/12187)

RESOLUCIÓ de 12 de desembre de 2013, de la Direcció General de Centres i Personal Docent, per la qual es modifica la Resolució de 17 d'octubre de 2013 que resol la convocatòria d'ajudes econòmiques destinades a l'escolarització en els centres d'Educació Infantil de primer cicle, de titularitat de corporacions locals i de titularitat privada, per al curs escolar 2013-2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12244


Data del document
:   12-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de desembre de 2013, de la Direcció General de Centres i Personal Docent, per la qual es modifica la Resolució de 17 d'octubre de 2013 que resol la convocatòria d'ajudes econòmiques destinades a l'escolarització en els centres d'Educació Infantil de primer cicle, de titularitat de corporacions locals i de titularitat privada, per al curs escolar 2013-2014. [2013/12982]  
Per la Resolució de 17 d'octubre de 2013, de la Direcció General de Centres i Personal Docent (DOCV 7135, 25.10.2013), es resol l'Orde 66/2013, de 25 de juny, per la qual es convocaven ajudes econòmiques destinades a l'escolarització en els centres d'Educació Infantil de primer cicle, de titularitat de corporacions locals i de titularitat privada, per al curs escolar 2013-2014.  
L'esmentada Orde 66/2013, de 25 de juny, publicada en el Diari Oficial de la Comunitat Valenciana número 7055, de 27 de juny, especifica en la base sexta, punt 4.2, respecte a la sol·licitud d'ajudes a centres d'Educació Infantil de primer cicle, de les corporacions locals que gestionen el centre a través d'alguna modalitat de gestió indirecta, que caldrà aportar la documentació actualitzada que acredite la relació jurídica de la corporació local amb l'entitat que gestiona el centre (contractes i plecs preparatoris d'esta), a més de la documentació que han de presentar els centres de titularitat privada.  
Així mateix, l'Orde 66/2013, de 25 de juny, establix que són els concessionaris dels centres d'Educació Infantil els que hauran de formular directament la corresponent sol·licitud, gestió i justificació de les ajudes a l'escolarització de l'alumnat del primer cicle d'Educació Infantil, ja que la concessionària és l'entitat que ha de rebre com a beneficiària la subvenció d'acord amb la base segona, punt 1, de l'orde i de conformitat amb l'article 11 de la Llei 38/2003, de 17 de novembre, General de Subvencions (BOE 276, 18.11.2003).  
  
En la Resolució de 17 d'octubre de 2013, ja mencionada, apareixen com a beneficiaris de la subvenció els titulars corresponents d'escoles infantils.  
Una vegada revisada la nova documentació aportada pels esmentats titulars, es comprova els canvis que proposen respecte a la gestió de les escoles infantils.  
Per tot això, de conformitat amb la disposició addicional única de l'Orde 66/2013, de 25 de juny, el director general de Centres i Personal Docent, per delegació de la consellera, resol:  
  
  
Modificar l'annex I de la Resolució de 17 d'octubre de 2013, de la Direcció General de Centres i Personal Docent (DOCV 7135, 21.10.2013), per la qual es resol l'Orde 66/2013, de 25 de juny, per la qual es convocaven ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2013-2014, per substitució de beneficiaris, segons l'annex d'esta resolució.  
  
Els nous beneficiaris de la subvenció hauran d'assumir les obligacions que la base tercera i la resta de l'orde de convocatòria establix per a estos.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació o a partir de l'endemà del dia que es notifique la resolució expressa del recurs de reposició o que este haja d'entendre's presumptament desestimat.  
  
València, 12 de desembre de 2013.- El director general de Centres i Personal Docent: Santiago Martí Alepuz.  
  
  
ANNEX  
  
Els centres que han canviat de beneficiari de la subvenció són:  
- Escola Infantil Municipal Dolores Martínez Tárrega - Doloretes; titular: Ajuntament de Benicàssim; concessionària beneficiària de la subvenció: Cimater Servicios, SL, substituïx l'Ajuntament de Benicàssim.  
- Escola Infantil Municipal Pintor Tasio Flors Melià; titular: Ajuntament de Benicàssim; concessionària beneficiària de la subvenció: Cimater Servicios, SL, substituïx l'Ajuntament de Benicàssim.  
- Escola Infantil Municipal Infants; titular: Ajuntament d'Alzira; concessionària beneficiària de la subvenció: Cimater Servicios, SL, substituïx l'Ajuntament d'Alzira.  
- Escola Infantil Municipal Llepolies; titular: Ajuntament d'Alzira; concessionària beneficiària de la subvenció: Cimater Servicios, SL, substituïx l'Ajuntament d'Alzira.  
- Escola Infantil Municipal la Muntanyeta; titular: Ajuntament d'Alzira; concessionària beneficiària: Cimater Servicios, SL, substituïx l'Ajuntament d'Alzira.